Tiedostamatonta+ja+tiedostettua+käyttäytymistä

=Tiedostamatonta ja tiedostettua käyttäytymistä=

Uuteen kulttuuriin sopeutumisen myötä ymmärrys siitä, että toisessa kulttuurissa toimitaan toisin syvenee. Tietoisuuden lisääntyminen etenee pääpiirteittäin seuraavien vaiheiden kautta ja etenee yhtä matkaa sopeutumisen vaiheiden kanssa.

1. Tiedostamaton kyvyttömyys
Tätä vaihetta voi sanoa myös autuallisen ymmärtämättömyyden tai tietämättömyyden tilaksi. Tässä vaiheessa et vielä tiedä etkä ymmärrä kulttuuri eroja juurikaan, et huomaa tekemiäsi virheitä tai sitä, että saatat usein tulkita tilanteet tai käyttäytymisen hullunkurisesti. Sinulla ei ole mitään syytä olla luottamatta vaistoosi, joten luotat siihen.

2. Tietoinen kyvyttömyys
Nyt olet ymmärtänyt, että siinä kuinka sinun tai paikallisten käyttäytymisessä ja tilanteiden tulkitsemisessa on eroja. Et välttämättä ymmärrä juurikaan sitä, mitä erot ovat, kuinka paljon eroja on tai kuinka perustavaa laatua olevia ne ovat. Tiedät, että sinulla on haasteita edessäsi ja että sinulla on ongelma, joka sinun täytyy ratkaista. Et vain tiedä ongelmasi tai haasteesi kokoa tai muotoa. Tiedät, ettet voi luottaa vaistoosi ja tiedostat, että joitakin asioita et ymmärrä lainkaan. Saatat alkaa pohtia kuinka haasteellista onkaan yrittää ymmärtää paikallisia ihmisiä.

3. Tietoinen kyvykkyys
Tiedät, että kulttuurieroja on olemassa ja olet ratkaissut joitakin kulttuurieroihin liiittyviä ongelmia. Yrität muokata omaa käytöstäsi sen mukaan, mikä on sopivaa paikallisessa kulttuurissa. Oman käytöksen sopeuttaminen tai muokkaaminen ei tule vielä luonnostaan, mutta tiedät miten sinun tulisi muokata käytöstäsi, jotta toimintasi olisi sopivaa. Sen eteen sinun täytyy kuitenkin ajatustyötä: pohtia ja harkita ja sitten vasta toimia. Tiedät kuitenkin jo paljon paremmin sen, miten paikalliset tulkitsevat sinun käyttäytymisesi ja kuinnka he siihen suhtautuvat. Olet keskellä muutosprosessia! Yrität muuttaa entisiä vaistonvarasia toimintojasi toisenlaisilla, opituilla, toiminnoilla.

4. Tiedostamaton kyvykkyys
Sinun ei tarvitse enää miettiä mitä ja miten toimit tehdäksesi asiat oikein. Paikalliseen kulttuuriin sopiva käyttäytyminen on sinulle luontevaa; voit luottaa vaistoosi taas, koska olet korvannut entiset vaistonvaraiset toimintamallisi uusilla, paikalliseen kulttuuriin sopivilla toimintamalleilla.